**AGENȚIA PENTRU PROTECȚIA MEDIULUI MEHEDINTI**

**Decizia etapei de încadrare**

Ca urmare a solicitării de emitere a acordului de mediu adresată de CIOBOTEA FLORIN –CRISTIAN SI DARIO CONSTANTIN LUCIAN , cu domiciliul în județul Mehedinți, municipiul Drobeta Turnu Severin , strada B-dul Tudor Vladimirescu , nr.151, înregistrată la Agenția pentru Protecția Mediului Mehedinți cu nr.14889 din 07.12.2023 si a completărilor înregistrate cu nr. 121 din 05.01.2024 , în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin **Legea nr. 49/2011**, cu modificările și completările ulterioare,

Agenția pentru Protecția Mediului Mehedinți ***decide,*** ca urmare a consultărilor desfășurate în cadrul ședinței Comisiei de analiză tehnică din data de 01.02.2024 .***că******proiectul* ”CONSTRUIRE IMOBIL P+2E+ Mp ,cu destinația de spațiu comercial la parter și locuințe personale la etajele superioare ”,** propus a fi amplasat în județul Mehedinți, municipiul Drobeta Turnu Severin , strada B-dul Tudor Vladimirescu , nr.70A , ***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, Anexa nr. 2, ***pct.10 lit.b ,,Proiecte de infrastructură- proiecte de dezvoltare urbana...,,***iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, ***nu se supune evaluării impactului asupra mediului.***
3. **Caracteristicile proiectului**

 **2.1 Dimensiunea și concepția întregului proiect**

Prin proiect se propune construcția unui imobil cu parter, două etaje și mansardă pentru locuințe personale și spațiu comercial la parter, pe un teren în suprafață de 208 mp.

Suprafața construita propusa este de 124,2 mp, iar suprafața desfășurată este de 416 mp, în prezent nefiind construit nimic pe acest teren.

Terenul pe care se va construi imobilul este proprietate privata si se află în localitatea Dr. Tr. Severin, str. **B-DUL TUDOR VLADIMIRESCU**, NR. 70A, CF nr. 59999, NC 3789/2.

 Terenul este situat în intravilanul mun. Dr .Tr .Severin, are categoria de folosință curți construcții si este destinat construirii de locuințe individuale, anexe cu funcțiuni complementare zonei de locuit, spații de comerț, instituții publice si servicii, construcții pentru activități nepoluante, conform PUG aprobat.

Terenul are ca vecinătăți:

-la Nord – **B-DUL TUDOR VLADIMIRESCU**

- la Sud – lot 1

-la Est – propr. Trandafirescu

-la Vest – propr. Turbatu si Buzatu.

 Terenul pe care se va construi imobilul este un teren cu aceeași înălțime față de drum.

Obiectivul va fi echipat cu instalatii strict necesare si anume :

- alimentarea cu apă va fi din rețeaua centralizată municipală

- evacuarea apelor uzate se va face în rețeaua de canalizare centralizată

- alimentarea cu energie electrică va fi asigurată de la rețeaua electrică existentă, racordul

facandu-se în baza avizului de specialitate.

- încălzirea se va realiza cu sisteme electrice.

Construcția nu pune probleme în ceea ce privește riscul la incendiu. Accesul mijloacelor de interventie al pompierilor este asigurat din drumul de acces.

 Deșeurile menajere solide se vor colecta în locuri special amenajate (pubele) si vor fi

eliminate în baza unui contract cu firma de salubritate autorizată.

Clădirea este amplasată față de clădirile vecine asigurandu-se însorirea acestora, iluminatul natural si perceperea vizuală a mediului ambiant în spațiile închise.

Sistem constructiv pentru locuința si spatiu comercial:

 Fundații izolate și continue din beton;

 Elevatii, stâlpi, centuri si grinzi din beton armat;

 Structură de rezistență – zidărie portanta;

 Pereți de cărămidă sau BCA;

 Stâlpi din beton armat;

Planșeu peste parter, etaj I, etaj II si parțial din mansardă, din beton armat;

Acoperiș tip șarpantă din lemn;

 Învelitoare - panou sandwich.

 Imobilul se va realiză pe 4 niveluri : parter, etaj I, etaj II si parțial mansardă.

 Suprafață desfasurată = 416 mp;

 Suprafață construită propusă = 124,2mp;

 Suprafață construită existentă = 0mp;

 Suprafața terenului = 208mp;

POT exist = 0%;

 POT propus = 59,7%;

CUT exist = 0;

CUT propus = 2,0;

 Spațiu verde = 73mp.

 Pentru parcarea mașinilor ce deservesc acest imobil se va închiria spațiu din domeniul public.

 Prin proiect se propune construcția unui imobil cu parter pentru spațiu comercial, doua etaje si mansardă pentru locuințe personale.

 Construcția va avea parter, etaj I, etaj II și mansardă parțial.

 Suprafață desfasurată = 416mp;

 Suprafață construită propusă = 124,2mp.

Execuția lucrărilor se preconizează că se va finaliza în 3 ani.

* 1. **Cumularea cu alte proiecte existente și/sau aprobate**

 Proiectarea obiectivului s-a realizat conform P.U.G. aprobat prin H.C.L. nr. 219/2010;

* 1. **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității (prin ocuparea suprafeței de teren).

Resursele naturale folosite în construcție sunt materialele tradiționale pentru tipul de construcții civile realizate cu structură portantă din beton armat, apă potabilă și energie electrică.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

Alimentarea cu apă se realizează din rețeaua orașului iar evacuarea apelor uzate menajere se va realiza in rețeaua de canalizare a localității in baza avizului operatorului.

Încălzirea se va realiza cu sisteme electrice, iar alimentarea cu energie electrica va fi asigurata de rețeaua electrica existenta, racordul făcându-se în baza avizului de specialitate.

* 1. **Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj (codificate conform H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, Anexa 2 sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității; volumul va varia zilnic în funcție de numărul muncitorilor implicați în lucrări;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

Deșeurile de construcție rezultate, în general din activitatea de edificare a clădirilor pe amplasament, sunt reprezentate în proporție de 78-80% de deșeuri inerte (betoane, elemente de zidărie).

***Substanțele și preparatele chimice periculoase utilizate: nu este cazul.***

* 1. **Poluarea și alte efecte negative**

Ținând cont de tipul de activitate propusă prin proiect se preconizează că acest tip de obiectiv nu va avea impact semnificativ asupra calității factorilor de mediu din zona influentă, urmând să se înregistreze o ușoară presiune doar în timpul lucrărilor de construcție.

**Factor de mediu apă:** Alimentarea cu apa se va realiza de la rețeaua de alimentare cu apă a municipiului Drobeta Turnu Severin;

 Evacuarea apelor uzate menajere se va realiza în rețeaua de canalizare cu apă a municipiului Drobeta Turnu Severin;

***Factor de mediu aer***

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.). Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție.

Ținând cont de anvergura investiției se apreciază că nu vor exista influențe majore, cuantificabile, în ceea ce privește calitatea aerului în zonă.

*După finalizarea obiectivului se va înregistra presiune suplimentară asupra acestui factor de mediu prin aportul de noxe evacuate de motoarele autovehiculelor de lângă și din incinta obiectivului*.

 ***Zgomot și vibrații***

 În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru. Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

***Factor de mediu sol/subsol***

 Se va înregistra impact negativ redus, pe termen scurt, urmare a fenomenelor de tasare în zonele ocupate temporar pentru implementarea proiectului.

 Impactul asupra solului, în zona construită, se va înregistra pe termen lung - perioada de viață a construcției. Se apreciază însă că în zona respectivă calitatea solului este slabă din punct de vedere al valorificării ca suport biologic pentru biodiversitate, dat fiind antropizarea zonei.

***Factor de mediu biodiversitate***

În planurile urbanistice aprobate terenul studiat are ca funcțiune, conform mențiunilor din certificatului de urbanism, de teren intravilan destinat curți –construcții. Urmarea locației, suprafața vizată de proiect este influențată de existența unei zone antropizate.

Pe perioada de implementare a proiectului, fiind lucrări limitate în timp și într-o zonă antropizată, nu se prognozează un impact negativ asupra calității biodiversității din zonă.

Pe perioada de funcționare a obiectivului nu se vor înregistra presiuni suplimentare asupra factorului de mediu biodiversitate față de situația prezentă.

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier.

Efect de modificare a peisajului actual îl va avea edificarea construcției.

Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Obiectivul propus nu are un caracter special care să-l facă incompatibil cu vecinătățile

 Proiectul detine Notificare asistenta de specialitate emisa DSP MH nr. 14877/17.01.2024.

1. **Amplasarea proiectului**

 Locația aferentă obiectivului propus se află în intravilanul municipiul Drobeta Turnu Severin , strada B-dul Tudor Vladimirescu , nr. 70A , județul Mehedinți.

Terenul pe care vor fi executate lucrările din acest proiect este proprietatea beneficiarului și are o suprafață totală de 208 mp,

 Terenul are ca vecinătăți :

Terenul are ca vecinătăți:

-la Nord – **B-DUL TUDOR VLADIMIRESCU**

- la Sud – lot 1

-la Est – propr. Trandafirescu

-la Vest – propr. Turbatu si Buzatu.

 **3.1 Utilizarea actuală și aprobată a terenurilor**

Conform Certificatului de urbanism nr. 1393/06.12.2013 emis de Primăria municipiul Drobeta Turnu Severin , terenul pe care se va realiza obiectivul este situat în intravilanul municipiul Drobeta Turnu Severin ,este proprietatea titularilor conform contract de vânzare nr.345 din 21.07.2023

Terenul are categoria de folosinta curti –constructii ,conform PUG aprobat prin HCL 219/2010;

Nu se va schimba destinația actuală a terenului.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în zonă construibilă, antropizată.

Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
		2. Zone costiere și mediul marin: ***nu este cazul.***
		3. Zonele montane și forestiere: ***nu este cazul.***
		4. Arii naturale protejate de interes național, comunitar, internațional: ***nu este cazul.***
		5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: ***nu este cazul.***
		6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: ***nu este cazul.***
		7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
		8. Zonele cu o densitate mare a populației: ***nu este cazul****.*
		9. Peisaje și situri importante din punct de vedere istoric, cultural sau arheologic: se va solicita avizul de la Direcția Județeană pentru Cultură Mehedinți.
1. **Tipurile și caracteristicile impactului potențial**

Zona poate fi afectată din punct de vedere al factorilor de mediu, în două situații: pe perioada execuției obiectivului și pe perioada exploatării obiectivului.

Cuantificarea amplorii prognozate a impactului a ținut seama de efectele asupra mediului:

* direct, indirect, secundar și cumulativ;
* pe termen scurt, mediu și lung; permanent și temporar;
* pozitiv și negativ.
	1. **Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcțiile propuse, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare se apreciază că impactul potențial asupra factorilor de mediu (nivel de zgomot) poate fi negativ.

* 1. **Natura transfrontieră a impactului**

Proiectul nu intră sub incidența Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea și complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență majoră asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

În perioada de funcționare, probabilitatea unui impact asupra factorilor de mediu (nivel de zgomot) este crescută.

* 1. **Debutul, durata, frecvența și reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

 ***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție;
* **Frecvența impactului*:*** lucrările de construcție se vor derula într-o etapă compactă;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și trasportarea în zone reglementate; eliminarea deșeurilor generate de lucrătorii de pe șantier și deșeurile de ambalaje rezultate de la materialele de construcții utilizate.

***În perioada de funcționare****:*

* ***Durata impactului:*** în intervalul de lucru;
* ***Frecvența impactului:*** zilnic;
* ***Reversibilitatea impactului:***în condiții de funcționare în parametri optimi (atenuare zgomot) a obiectivului propus, se apreciează că nu sunt situații care să determine ireversibilitatea impactului.
	1. **Cumularea impactului cu impactul altor proiecte existente şi/sau aprobate:** Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect.

Aplicarea măsurilor de diminuare a impactului generat de realizarea și funcționarea investiției, împreună cu obligația constructorului și a beneficiarului de a respecta legislația de mediu în vigoare, vor contribui la reducerea oricărui potențial impact asupra mediului.

1. **În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.**

**II. Motivele pe baza cărora s-a stabilit neefectuarea evaluării adecvate:**

Proiectul propus nu intră sub incidența art. 28 din O.U.G. nr. 57/2007 *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin Legea nr. 49/2011, cu modificările și completările ulterioare;

1. **Motivele pe baza cărora s-a stabilit neefectuarea evaluării impactului asupra corpurilor de apă: Nu este cazul ;**

**Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfășura pe amplasamentul din intravilanul municipiului Drobeta Turnu Severin , strada B-dul Tudor Vladimirescu , nr.70 A, județul Mehedinți , respectându-se următoarele prevederi:

* *Se vor respecta datele și specificațiile din documentația tehnică precum și legislația de mediu în vigoare;*
* *Se vor respecta măsurile prevăzute prin proiect în vederea diminuării impactului asupra factorilor de mediu;*
* *Beneficiarul răspunde de realizarea corectă a lucrărilor propuse, prezentate în Memoriul de prezentare;*
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ, precum și a materialelor solubile sau antrenabile cu apă;
* Pe perioada de implementare a proiectului se vor utiliza echipamente și utilaje de generație recentă, prevăzute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investiției;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

***La finalizarea investiției va fi notificată APM Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse.***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare;*

 Director Executiv,

 **Dragoș Nicolae TARNIȚĂ**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Claudia LOHON | Șef Serviciul A.A.A | 13.02.2024 |  |
| Întocmit:Raluca COSTAICHE | Consilier | 13.02.2024 |  |